Napközis foglalkozás - 4. o.

Előzetes tevékenység: boldogságról szóló kifejezések és szólások kinyomtatása és a tanulói székekülése alá rögzítése.

**1.     Ráhangolás:**

Csoport körben áll.

a. Add tovább a mosolyt

b. Én akkor vagyok boldog…. mondat befejezése

Jelentkező a kör közepére áll. Miután elhangzik, hogy mitől boldog, megkérem a többieket, hogy csoportosuljanak a bent álló köré olyantávolságra, amennyire magukénak érzik a mondott helyzetet, érzést.

**2.     Beszélgetés:**

Mit érzel, amikor boldog vagy?  Hogyan fejezed ki?

Miből érezhetik, láthatják ezt mások?

Helyzetek eljátszása gesztusokkal, mimikával:

Jó jegyet kaptam!                               Örülsz a nagyszüleid látogatásának!

Győztél egy sportversenyen!             Megcsináltál, teljesítettél valamit

Dicséretet kaptál.                                Barátod megfelezett veled egy csokit.

Örülsz, amikor bejössz a suliba.                     Végre kisütött a nap!

Milyen színű szerinted a boldogság?   Színezz egy olyan színű lapot.

(A kész munkákat csipesszel vagy ragasztóval egy zsinórra rögzítjük.)

Milyen szavaink, kifejezéseink vannak a boldogság érzékeltetésére?

(örül, elégedett, vidám, örömittas, jókedvű, mámoros, derűs stb.)

Kifejezések megkeresése a székeken, majd felolvasása, megbeszélése és táblára rögzítése.

majd elolvad a boldogságtól

úszik a boldogságban

azt sem tudja, hová legyen boldogságában

madarat lehetne vele fogatni

majd kiugrik a bőréből  -  majd kibújik a bőréből

a mennyben érzi magát

sugárzik a boldogságtól

mámoros a boldogságtól

(Boldog), mintha az angyalát látná

dagad a szíve a boldogságtól (büszkeségtől)

Szólások és közmondások:

Boldogságot nem lehet pénzen venni    A pénz nem boldogít

A boldogság ott kezdődik, hol a nagyravágyás végződik.  (közm.)

Első boldogság a jó ész  = boldogság feltétele, hogy helyesen ítélje meg az ember a saját lehetőségeit.

3.     **Szakaszos felolvasás:**Bakosi Tibor: Bükkösi Rossz Manó boldog

a.     Milyennek képzeled el, látod Bükkösi Rossz Manót?  (termete, ruhája, haja stb.)

b.     Miért indul el Bükkösi Rossz Manó Bagoly bácsihoz?  Te vagy Bagoly, mitmondanál, hogy mi a boldogság oka?

c.     Hangya és a boldogság

d.     Miért nem kérdezett a manó semmit Bagoly bácsitól?

**4.     Ábécé-lista a boldogságról**

Csoportmunka. A tanulók egy-egy szót vagy jelzős szerkezetet írnak színes papírdarabokra, hogymikor, miért, mitől boldogok. Majd gondolataikat betűrendbe rendezik és felragasztják egy rajzlapra.

Kellék: különböző színű papírok, rajzlap és filctollak, ragasztó.

**5.     Lezárás:**

Te mit tehetsz azért, hogy a körülötted élők boldogok legyenek?